***An Córas Iompair agus Idirghabhála***

***Réamhrá***

***\* Tá sé mar aidhm nach gcuirfeadh an córas idirghabhála isteach ar an múineadh***

***agus ar an bhfoghlaim.***

***\* Is ceart go mbeadh an t-idirghabháil in oiriúint don leibhéal mí-iompair.***

***\*Is ceart go n-admhódh an dalta, i scríbhinn go bhfuil an cód iompair sáraithe aige/aici agus a léiriú go dtuigeann go bhfuil a (h)iompar míshásúil.***

***Céim 1 : An Múinteoir Ábhair***

Is fé gach múinteoir ábhair smacht a choiméad ina s(h)eomra féin. Is féidir le múinteoirí ábhair ceann de na pionóis atá luaite in Aguisín X a ghearradh i gcás mion-eachtra(í) mi- iompair. Má ghearrtar pionós ar aon dalta is ceart nóta a chur suas ar VSware.

***Céim 2 : An Múinteoir Ranga***

Moltar don mhúinteoir ranga Vsware agus dialainní na ndaltaí a sheicéail go seachtainiúil. I gcás aon mhór – eachtra nó mion – eachtraí leanúnacha is ceart don mhúinteoir ranga dul i dteangmháil leis an múinteoir ábhair / dalta / baile / múinteoir bliana fé mar is cuí. Má bheartaítear pianós a ghearradh ar an ndalta is ceart an cinneadh sin a notáil ar VSware.

Más gá, is féidir leis an múinteoir ranga agus an múinteoir bliana bualadh leis an dalta. Coiméadfar cuntas ar VSware agus is féidir pionós oiriúnach, fé mar is cuí a ghearradh fé mar atá luaite in Aguisín X.

C.I.2/2A/2B /F. Idirghabhála

***Céim 3 : An Múinteoir Bliana***

Deineann an Múinteoir Bliana deileáil le haon mí – iompar nach gceartaítear faoi chéim 2. I gcás aon droch – iompar leanúnach nó mór - eachtra is ceart don mhúinteoir ranga dul i dteangmháil leis an múinteoir bliana. Is ceart caint leis an dalta agus is fearr cruinniú a lorg leis na tuismitheoirí. Is ceart cúntas cruinn a choiméad ar VSware.

Is ceart pionós a leagadh fé mar atá in Aguisín X.

C.I 3/3A/ Cúntas Seachtainúil.

***Céim 4 : An Leas Phríomh-Oide***

Buailfidh an Leas Phríomh-Oide, maraon leis an múinteoir bliana, le haon dalta atá fós míshásúil tar éis céim 3. Is ceart cruinniú foirmeálta a lorg leis na tuismitheoirí agus notaí cruinn a choiméad ar VSware. Is fearr aon mholadh fionraíochta a chur fé bhráid an Phríomh-Oide. Is féidir usáid a bhaint as Aguisín X fé mar is cuí.

C.I.4/Cárta Iompair/(buí\dearg)/litir.

***Céim 5 : An Príomh-Oide***

Ma bheartaíonn an Príomhoide, i gcomhairle leis an Leas Phríomh-Oide, gur cheart dalta a chur ar fionraí caithfear an t- eolas sin a chur ar fáil do na tuismitheoirí i scríbhinn agus ó bhéal. Ar fhilleadh chun na scoile don dalta, is fearr go mbuailfeadh an Príomhoide leis na tuismitheoirí munar bhuail sé/sí leo roimhe sin.

Is ceart nóta cruinn a chur ar VSware fé shonraí na gcinní/gcruinnithe sin agus eolas faoi fhionnraíocht a chur in úil don mhúinteoir bliana ar an lá céanna.

Nótálfar i bhfilleacháin don Bhord Náisiúnta Leasa Oideachais gur cuireadh dalta ar fionraí agus leanfar treoracha de thuras na huaire ón BNLO.

Is féidir usáid a bhaint as Aguisín X fé mar is cuí.

C.I.5.

***Céim 6 : An Bord Bainistíochta***

Cuirfidh an Príomhoide in úil don mBord Bainistíochta fé aon dalta a cuirtear ar fionraí.

Is féidir leis an bPríomhoide moladh a chur os comhair an Bhoird maidir le dalta a dhíbirt ón scoil. Déanfaidh an Bord an moladh sin a mheas i gcomhthéacs treoracha reatha na Roinne Oideachais agus Eolaíochta agus an BNLO. Tar éis seans a thabhairt don dalta / dá t(h)uismitheoirí a gcás a chur, deanfar cinneadh maidir leis an dalta a dhíbirt nó gan é / í a dhibirt.

Beidh sé de chead ag aon tuismitheoir achomhrac a dhéanamh in aghaidh chinneadh an Bhoird Bhainistíochta fé mar atá leagtha síos fé mhír 29 den Acht Oideachais 1998. Cuirfear foirmeacha iarratais ar fáil tríd an scoil.

Córas Smachta

* I gcás **mór eachtraí mí-iompair** deineann an Múinteoir Bliana & an (L.)P.O. deighleáil leis.
* I gcás gnáth mhion eachtraí mí iompair moltar:

(a) gur féidir leis an Múinteoir Ábhair deighleáil ar dtús leis trí fholáireamh

béil (nó dhó), obair bhreise a thabhairt nó nóta dialainne (VSware) a dhéanamh.

(b) Má bhíonn sé leanúnach in aon slí, caithfear é a nótáil ar VSware.

(c) Muna mbíonn Múinteoir Ábhair sásta leis an dalta ina dhiaidh sin, is ceart do Mhúinteoirí Ábhair & Ranga bualadh le tuismitheoir.

(d) Is i ndiaidh céim (c) a bhuailfeadh Múinteoirí Bliana/Ranga le tuismitheoir.

**Agiuisín X**

**Córas Idirghabhála**

Is féidir go n-úsáidfí an córas idirghabhála seo a leanas ar bhonn scálaithe fé mar a oireann dár gcóras:

* labhairt go daingean leis an dalta
* an dalta a bhogadh – go háit difriúil sa tseomra, go seomra ranga eile, fé chúram an Mhúinteoir Bliana, An (Leas) Phríomhoide
* glaoch gutháin abhaile
* an dalta a sheoladh ar aghaidh sa chóras fé mar atá inár gcóras iompair.
* nóta a chur ar VSware
* obair scríofa breise a thabhairt
* rialacha scoile a scríobh (go háirithe i gcás dalta gan dialann).

Sa chás go mbíonn mí-iompar leanúnach nó mór-eachtra mí-iompair i gceist is féidir do rogha de na hidirghabhála seo a leanas a úsáid:

* an dalta a chur fé chúram an Mhúinteoir Bliana/(Leas) Phríomhoide.
* fanúint siar tar éis scoile ach réamhfhógra a bheith ag na tuismitheoirí (nóta a bheith ar VSware roimh ré)
* dualgaisí pobail
* coinne leis na tuismitheoirí
* an dalta a bhaint ó imeachtaí áirithe scoile
* an dalta a bhaint ón seomra ranga ar feadh tréimhse cinnte.

---------------------------------------------------

* conradh iompair a shíniú
* cárta iompair (buí/dearg)
* fionnraíocht
* coinníollacha fé leith athchláraithe

Níl anseo ach liosta samplach.

**Pólasaí Fionraíochta**

* Cúiseanna Fionraíochta
  + Aon iompar a sháraíonn an cód smachta
  + Fionraíocht ar an toirt i gcás sabháltachta agus sláinte
* Cur Chuige an dalta
  + Leagfar dualgaisí áirithe ar an dalta fad is atáid ar fionraíocht a chabhróidh leo.
  + Macnamh ar chúis na fionraíochta
  + A nósanna iompair a athbhreithniú
* I ndiaidh Fionraíochta
  + Beidh ar an dalta bualadh leis an príomhoide, leas-príomhoide nó múinteoir bliana.
  + Mura mbíonn feabhas suntasach, leanúnach ar iompar an dalta ina dhiadh sin seolfar an cás ar aghaidh go dtí an Bord Bainistíochta